Abdureim Reşidov

Abdureim Reşidov - II Cian cenki uçucısı, Sovyetler Birliginiñ Qaramanı, podpolkovnik.

Abdureim Reşidov 1912 senesi Qırımda, Mamaşay köyünde köylü qorantasında doğdı. O, yaşlıqtan uçucılıq zenaatına aveslendi ve Aqmescit aeroklubına oqumağa kirdi. Soñra Ades (Odessa) arbiy uçucılar mektebini bitirdi ve arbiy uçucı oldı.

Abdureim Reşidov bombalayıcı ağır uçaqlar eskadrilyasınıñ komandiri edi. O özüniñ cenkâver dostlarınen duşmanğa qarşı uruşlarda misli yoq cesürlik, fedakârlıq, erlik kösterdi. Çoq cenkâver medallernen taqdirlendi.

1945 senesiniñ iyün ayında Abdureim Reşidovğa uruşlarda köstergen cesürlik, fedakârlıqları içün Şuralar Birliginiñ Qaramanı unvanı berildi ve “Altın Yıldız” taqdim etildi.

Menbalar
 warheroes.ru
 Газета «Ленин байрагъы» от 22 февраля 1962 года
 Газета «Ленин байрагъы» от 23 января 1975 года
 Газета «Ленин байрагъы» от 4 марта 1975 года
 Газета «Ленин байрагъы» от 3 ноября 1984 года

Kategoriya:II Cian cenki qaramanları
Kategoriya:1912 senesinde doğğanlar
Kategoriya:Şuralar Birliginiñ Qaramanları
Kategoriya:Qızıl Bayraq ordeni kavalerları
Kategoriya:Uçucılar